«ՎիվաՍել» ընկերության ֆինանսավորման շնորհիվ «Նաիրի կոնսորցիումը», համագործակցելով Ինֆորմացիոն տեխնոլոգիաների ձեռնարկությունների միության հետ, նախաձեռնեց ռոբոտաշինության մի ծրագիր: Մենք Հայաստանի և Արցախի տարբեր դպրոցներից հավաքագրեցինք 55 ուսուցիչների` հատուկ վերապատրաստում անցկացնելու նպատակով: Այն ժամանակ, երբ ես մեկնում էի ասպիրանտական ծրագրով սովորելու, բոլոր 55 դպրոցները ֆինանսավորում էին ռոբոտաշինության ակումբներ, և ընկերությունը ձգտում էր նման դպրոցների թիվը հասցնել 138-ի: Մեր նպատակն է յուրաքանչյուր դպրոցում հիմնել տեխնիկապես հագեցած լաբորատորիաներ, որտեղ աշակերտները կարող են ծանոթանալ ինժեներիայի, ծրագրավորման ու ռոբոտաշինության հիմունքներին և անգամ մինչև համալսարան ընդունվելը հեշտությամբ ստեղծել սմարթ` «խելացի» սարքավորումներ C և Java ծրագրերի միջոցով: